# Ахмед Ясин

### от Уикипедия, свободната енциклопедия

Шейх Ахмед Ясин(на арабски:أحمد ياسين ) е роден през 1936г. в Ашкелон, починал на 22 март 2004г. е един от главните основоположници на Хамас и до смъртта си негов духовен водач.

## [редактиране] Живот

Ясин е роден в рибарското селище Джура, намиращо се в непосредствена близост до днешния израелски град Ашкелон. Той е едно от девете деца в семейството. На петгодишна възраст умира бащата на Ясин. След първата израелско-арабска война семейството се преселва в Газа.

През 1952г. в резултат на спортна травма Ясин остава парализиран от кръста надолу. Три години по-късна става член на нелегалната организация "Мюсюлмански братя". През 1959г. следва в Кайро теология. През 1960г. сключва брак с жена си Халима, която му ражда 11 или 12 деца. В периода до 1984г. работи периодично като учител. Членството му в "Мюсюлмански братя" му донася известни проблеми с египетските власти- Ясин даже прекарва 45 дена в египетски арест заради "подривна" дейност.

След Шестдневната война Ясин полага усилия за засилване на "Мюсюлмански братя" в ивицата Газа. През 1973г. саздава Ислямски център за координация на социални дейности-структура подкрепяна от арабските страни-членки на ОПЕК.

В началото на 80-те години на 20 век Ясин основава структура под името "Слава за бойците на исляма". По това време Фатах обвинява Ясин и групата дейци около него в съглашение с ционистите. Към 1982г. Ясин започва да трупа активно боеприпаси и оръжие, последното става причина Ясин да бъде осъден през 1984г. от израеслки съд на 12г. затвор. Ясин обаче излежава едва 11 месеца от своята присъда, тъй като е освободен скоро при поредната размяна на палестински затворници срещу отвлечени израелци.

През 1987г. заедно с други "мюсюлмански братя" военното крило на Хамас и става негов идеолог и ръководител. Застъпва политика на въоръжена съпротива срещу Израел и на извършване на самоубийствени атентати. От това време той се пресвръща в движеща сила за бригадите "Ал-Касам"-военното крило на Хамас.

През август 1988г. Ясин оповестява първият устав на Хамас. На следващата година Хамас е забранен от Израел.

През 1989г. почти слепият Ясин е арестуван от израелците и е осъден на доживотен затвор заради подбуждане убийството на двама израелски войника и убийства на палестинци сътрудничели на израелските власти. През 1997г. след провал на операция на МОСАД в Аман, Йордания израелците са принудени да освободят шейх Ясин. Първоначално Ясин заминава за Йордания, където получава медицинска помощ. Скоро след това обаче се завръща в ивицата Газа, където е посрещнат с масови демонстрации като национален герой.

През 1998г. Ясин преприема 4-месечна обиколка на арабските страни с цел намиране на финансова подкрепа за своите начинания. завръща се с 50 милиона долара. През август 1999г. йорданските власти забраняват всякакаква дейност на Хамас на йорданска територия.

След избухването на Втората интифада шейх Ясин продължава и задълбочава своите вербални атакисрещу Израел, призовавайки и към убийства на военни и цивилни израелци. По това време се изострят и отношенията му с Арафат, който даже се опитва без особен успех да постави под домашен арест Ясин.

На 6 септември 2003г. Ясин е леко ранен при израелско въздушно нападение срещу него. На 22 март 2004г в 5 часа Ясин е убит от ракета изстреляна от израелски хеликоптер. При нападението загиват и двама от синовете на Ясин и още седем други човека.

Взето от „http://bg.wikipedia.org../../../%D0%B0/%D1%85/%D0%BC/%D0%90%D1%85%D0%BC%D0%B5%D0%B4_%D0%AF%D1%81%D0%B8%D0%BD_cef4.html“.

Категории: Терористи | Палестинци

##### Views

- Статия
- Беседа
- Текуща версия

##### Търсене

##### На други езици

- العربية
- Català
- Dansk
- Deutsch
- English
- Esperanto
- Español
- Suomi
- Français
- עברית
- Bahasa Indonesia
- Íslenska
- Italiano
- 日本語
- Nederlands
- ‪Norsk (bokmål)‬
- Polski
- Português
- Русский
- Svenska
- اردو
- 中文